Legal Document

Category: 41

Text:
9. ΑΠΟΦΑΣΗ ΥΠΟΥΡΓΩΝ ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.106543 της 16-27 Απρ. 1998 (ΦΕΚ Β΄373) Σύστημα διαχείρισης του Ενιαίου Μητρώου Αξιολογητών (Ε.Μ.Α.) του Υπουργείου Εργασίας και Κοιν. Ασφαλίσεων. Έχοντας υπόψη: 1.Τις διατάξεις του άρθρ. 13 του Νόμ. 2150/94 «Εθνικό Ινστιτούτο Εργασίας και άλλες διατάξεις» (ΦΕΚ 98/Α). 2.Τις διατάξεις του άρθρ. 18 παρ. 3 και 4φ του Νομ. 2224/94 «Ρύθμιση θεμάτων εργασίας, συνδικαλιστικών δικαιωμάτων κ.λ.π.» (ΦΕΚ 112/Α΄). 3.Τις διατάξεις του Π.Δ. 368/89 «Οργανισμός Υπουργείου Εργασίας» (ΦΕΚ 163/Α΄). 4.Τις διατάξεις Κανονισμού (ΕΟΚ) αριθ. 2081/93 του Συμβουλίου της 20-7-1993. 5.Τις διατάξεις του Κανονισμού (ΕΟΚ) αριθ. 2082/93 του Συμβουλίου της 20-7-93. Σελ. 32,02 Τεύχος 1292-Σελ. 22 6.Τις διατάξεις του Κανονισμού (ΕΟΚ) αριθ. 2084/93 του Συμβουλίου της 20-7-93 «Διατάξεις Εφαρμογής του Κανονισμού (ΕΟΚ) αριθ. 2052/88 όσον αφορά το Ευρωπαϊκό Κοινωνικό Ταμείο». 7.Την Απόφαση της Επιτροπής της Ε.Ε. με αριθ. Ε(94) 1716 της 13-7-93 σχετικά με την κατάρτιση του Κ.Π.Σ. 1994-1999 «Για την ανάπτυξη και τη διαρθρωτική προσαρμογή της Ελλάδας». 8.Τις διατάξεις του άρθρ. 1 παρ. 2α του Νομ. 2469/97 (ΦΕΚ 38/Α΄/14-3-97) το οποίο αντικατέστησε το πρώτο εδάφιο της παρ. 2 του άρθρ. 29Α στο Νομ. 1558/85 (ΦΕΚ 137/Α΄/85) όπως προστέθηκε με το άρθρ. 27 του Νομ. 2081/92 (ΦΕΚ 154/Α΄/92). 9.Το γεγονός ότι από την παρούσα Απόφαση δεν προκαλείται δαπάνη εις βάρος του Κρατικού προϋπολογισμού. 10.Τις ανάγκες αξιολόγησης των ενεργειών ανθρωπίνων πόρων που εντάσσονται στα επιχειρησιακά προγράμματα, κοινοτικές πρωτοβουλίες αλλά και σε οποιοδήποτε άλλο πρόγραμμα που συγχρηματοδοτείται από το ΕΚΤ, αποφασίζουμε: - 171 15.Α.βα.8-9 Υπουργείο Εργασίας και Κοινωνικών Ασφαλίσεων Γενικά Άρθρ.1.-Η Γενική Γραμματεία Διαχείρισης Κοινοτικών & Άλλων Πόρων (εφεξής Γ .Γ.Δ.Κ.Π.) του Υπουργείου Εργασίας & Κοιν. Ασφαλίσεων έχει την αρμοδιότητα διαχείρισης ενός μεγάλου αριθμού ενεργειών του τομέα των ανθρωπίνων πόρων στο πλαίσιο των Επιχειρησιακών Προγραμμάτων του Εθνικού και του Περιφερειακού σκέλους του Β΄ Κοινοτικού Πλαισίου Στήριξης (Κ.Π.Σ.) καθώς επίσης και των Κοινοτικών Πρωτοβουλιών. Η ΓΓΔΚΠ, στο πλαίσιο των αρμοδιοτήτων της και για την εξυπηρέτηση των αναγκών αξιολόγησης των σχεδίων ενεργειών που υποβάλλονται για έγκριση στον τομέα των ανθρωπίνων πόρων, προβαίνει για το σκοπό αυτό, στη δημιουργία και ανάπτυξη ενός Ενιαίου Μητρώου Αξιολογητών (ΕΜΑ). Η λειτουργία του ΕΜΑ, για ενέργειες Ανθρωπίνων Πόρων αποτελεί αναπόσπαστο μέρος των διαδικασιών διαχείρισης, οι οποίες  προσδιορίζονται κατά περίπτωση, από τις εκάστοτε ισχύουσες Υπουργικές Αποφάσεις, που αφορούν στα Συστήματα Διαχείρισης σχετικών ενεργειών, στο πλαίσιο των αντίστοιχων Επιχειρησιακών Προγραμμάτων και Κοινοτικών Πρωτοβουλίων. Έχοντας υπόψη τα παραπάνω, η ΓΓΔΚΠ αναλαμβάνει την ευθύνη της δημιουργίας, ανάπτυξης και λειτουργίας ενός Μηχανογραφημένου Συστήματος Διαχείρισης του ΕΜΑ για ενέργειες Ανθρωπίνων Πόρων. Όροι και προϋποθέσεις ένταξης στο Ε.Μ.Α. «Άρθρ.2.-Δικαίωμα υποβολής αίτησης για ένταξη στο Ε.Μ.Α., έχουν όσοι/ες πληρούν κατ’ ελάχιστο τις εξής προϋποθέσεις: 1.είναι πτυχιούχοι της Τριτοβάθμιας Εκπαίδευσης (Α.ΕΙ. ή Τ.Ε.Ι.) του εσωτερικού ή κάτοχοι αντίστοιχων ισότιμων τίτλων σπουδών της αλλοδαπής, αναγνωρισμένων από το ΔΙ.Κ.Α.Τ.Σ.Α. και 2.έχουν αποδεδειγμένα τουλάχιστον τριετή συνολική επαγγελματική εμπειρία στον ιδιωτικό ή δημόσιο τομέα, σε δύο τουλάχιστον από τα ακόλουθα: α)αξιολόγηση προγραμμάτων ή ενεργειών ανθρωπίνων πόρων β)σχεδιασμό, ή συντονισμό ή διαχείριση προγραμμάτων ή ενεργειών ανθρώπινων πόρων γ)επαγγελματική εκπαίδευση ή κατάρτιση δ)σχεδιασμό, ή συντονισμό, ή διαχείριση ή έλεγχο προγραμμάτων και ενεργειών παροχής συνοδευτικών, μελετητικών και άλλων υποστηρικτικών υπηρεσιών στον τομέα των ανθρωπίνων πόρων και ε)επαγγελματική δραστηριότητα συναφή με το αντικείμενο των σπουδών τους (βάσει πτυχίου ή μεταπτυχιακού τίτλου σπουδών). Για να προσμετρηθεί ο χρόνος εμπειρίας σε κάποιο άξονα θα πρέπει να υπάρχει τουλάχιστον μονοετής εμπειρία στον άξονα αυτό. 3.Εξαιρούνται από το δικαίωμα υποβολής αίτησης για ένταξη στο Ε.Μ.Α.: -Οι Γενικοί Δ/ντές του Υπουργείου Εργασίας και Κοινωνικών Ασφαλίσεων καθώς επίσης και οι Δ/ντές της Γενικής Γραμματείας Διαχείρισης Κοινοτικών και άλλων Πόρων. -Οι ιδιοκτήτες, μέτοχοι, εταίροι ή μέλη Δ.Σ. δομών Σ.Ε.Κ. και Σ.Υ .Υ . ή όσοι συνεργάζονται με οποιαδήποτε σχέση εξαρτημένης εργασίας με τις εν λόγω δομές ή έχουν βαθμό συγγένειες εξ αίματος ή εξ αγχιστείας μέχρι 2ου βαθμού με ιδιοκτήτες, μετόχους, εταίρους, μέλη Δ.Σ. ή τα διευθυντικά στελέχη (Δ/ντές, Δ/ντές σπουδών, Δ/ντές θεματικών τομέων κ.ο.κ.) των δμών Σ.Ε.Κ. και Σ.Υ .Υ .». Το άρθρ. 2 αντικαταστάθηκε ως άνω από την περίπτ. α΄ της 111531/18 Ιαν. – 6 Ιουλ. 1999 (ΦΕΚ Β΄ 1387), απ. Υπ. Εργασ. και Κοιν. Ασφαλ. Διαδικασία ένταξης αξιολογητών στο Ε.Μ.Α. «Άρθρ.3.-1Σγια ένταξη των ενδιαφερομένων στο Ε.Μ.Α. ακολουθείται η εξής διαδικασία:  1.Ο υποψήφιος αξιολογητής καταθέτει φάκελο υποψηφιότητας στο Υπουργείο Εργασίας και  Κοινωνικών Ασφαλίσεων, μετά από πρόσκληση της αρμόδιας Δ/νσης σχεδιασμού και εφαρμογής προγραμμάτων Ε.Κ.Τ. του Υπουργείου Εργασίας, που είναι αρμόδια για το ΕΜΑ ή όποτε άλλοτε κρίνει σκόπιμο ο αξιολογητής. Ο φάκελος κατατίθεται  σφραγισμένος και περιλαμβάνει (σε δύο αντίτυπα): -συμπληρωμένο μηχανογραφημένο έντυπο αίτησης εγγραφής στο Ε.Μ.Α. του Υπουργείου Εργασίας (επισυνάπτεται στο παράρτημα Ι της παρούσας Υπουργικής Απόφασης) -όλα τα απαραίτητα δικαιολογητικά όπως προβλέπονται στο άρθρ. 5 της παρούσας Υπουργικής Απόφασης, με συνολική αρίθμηση όλων των σελίδων και με αναφορά στην αίτηση όλων των συνημμένων δικαιολογητικών. 2.Οι φάκελοι υποψηφιότητας, μετά την κατάθεσή τους παραλαμβάνονται από το Υπουργείο Εργασίας και Κοινωνικών Ασφαλίσεων, Δ/νση Σχεδιασμού και Εφαρμογής Προγραμμάτων ΕΚΤ (Δ8), Τμήμα Σχεδιασμού και Συντονισμού παρεμβάσεων ΕΚΤ, λαμβάνουν αριθμό πρωτοκόλλου, και στη συνέχεια προωθούνται σφραγισμένοι προς την προβλεπόμενη στην παρούσα Υπουργική Απόφαση «Διαρκή Γνωμοδοτική Επιτροπή Ελέγχου και Αξιολόγησης», μέσα σε πέντε ημέρες από την ημερομηνία παραλαβής τους. 3.Η Διαρκής Γνωμοδοτική Επιτροπή Ελέγχου και Αξιολόγησης είναι τριμελής και συγκροτείται με σχετική Υπουργική Απόφαση. Έχει ισχύ ενός έτους από την ημερομηνία υπογραφής της σχετικής Υπουργικής Απόφασης ορισμού της, συγκαλείται τουλάχιστον μία φορά ανά τετράμηνο, και το πολύ μία φορά ανά δίμηνο, κατόπιν πρόσκλησης του προέδρου της. Η ημερομηνία σύγκλισής της ανακοινώνεται στον τύπο είκοσι ημέρες πριν. (Οι υποψήφιοι αξιολογητές ενημερώνονται με δημόσια πρόσκληση του Υπουργείου Εργασίας τουλάχιστον δεκαπέντε ημέρες πριν από τη σύγκλισή της, αναφορικά με την ημερομηνία σύγκλισής της). (Μετά τη σελ. 32,02) Σελ. 32,03 Τεύχος 1292-Σελ. 23 - 172 Υπουργείο Εργασίας και Κοινωνικών Ασφαλίσεων 15.Α.βα.9 4.Κατά την σύγκλισή της η Διαρκής Γνωμοδοτική Επιτροπή Ελέγχου και Αξιολόγησης εξετάζει αιτήματα που έχουν κατατεθεί τουλάχιστον δέκα μέρες πριν από την ημερομηνία σύγκλισής της και προβαίνει, αναφορικά με τις αιτήσεις υποψήφιων αξιολογητών στα ακόλουθα: α)αποσφράγιση και έλεγχο πληρότητας των φακέλων β)επαλήθευση και αξιολόγηση των στοιχείων των φακέλων γ)έλεγχο και συμπλήρωση της κωδικογράφησης των μηχανογραφημένων εντύπων των αιτήσεων υποψηφιότητας δ)διεξαγωγή συνεντεύξεων με τους υποψηφίους βάσει ερωτηματολογίου ε)επιβεβαίωση του συνόλου των στοιχείων βαθμολόγησης των υποψηφίων προκειμένου να επικυρωθεί η εισαγωγή τους στο Μηχανογραφικό Σύστημα Διαχείρισης του Ε.Μ.Α., του Υπουργείου Εργασίας και Κοινωνικών Ασφαλίσεων. Η σύνθεση της τριμελούς Διαρκούς Γνωμοδοτικής Επιτροπής Ελέγχου και Αξιολόγησης έχει ως εξής: α)ένας εκ των Δ/ντών της Γενικής Γραμματείας Διαχείρισης Κοινοτικών και Άλλων Πόρων του Υπουργείου Εργασίας και Κοινωνικών Ασφαλίσεων, ως πρόεδρος με δύο αναπληρωτές του, Δ/ντές της παραπάνω Γενικής Γραμματείας. β)ένας εμπειρογνώμονας  πανεπιστημιακής εκπαίδευσης, με δύο αναπληρωτές του, με εξειδίκευση στη διαχείριση, αξιολόγηση και επιλογή ανθρώπινου δυναμικού, γ)ένα στέλεχος της Μονάδας Οργάνωσης Διαχείρισης, πανεπιστημιακής εκπαίδευσης με δύο αναπληρωτές του. Τα μέλη της Διαρκούς Γνωμοδοτικής Επιτροπής Ελέγχου και Αξιολόγησης δεν επιτρέπεται να είναι αξιολογητές ενταγμένοι στο ΕΜΑ. Η Διαρκής Γνωμοδοτική Επιτροπή Ελέγχου και Αξιολόγησης διαθέτει γραμματειακή υποστήριξη που της παρέχεται από το Υπουργείο Εργασίας και Κοινωνικών Ασφαλίσεων. Σε περίπτωση ιδιαίτερου φόρτου εργασίας λόγω συγκέντρωσης μεγάλου αριθμού αιτήσεων ο Υπουργός Εργασίας και Κοινωνικών Ασφαλίσεων δύναται με απόφασή του να ορίσει επιπλέον Γνωμοδοτικές Επιτροπές Ελέγχου και Αξιολόγησης. Η σύνθεση των επιπλέον Γνωμοδοτικών Επιτροπών Ελέγχου και Αξιολόγησης έχει ως εξής: α)ένας εκ των Δ/ντών της Γενικής Γραμματείας Διαχείρισης Κοινοτικών και Άλλων Πόρων του Υπουργείου Εργασίας και Κοινωνικών Ασφαλίσεων, ως πρόεδρος με έναν αναπληρωτή του, Τμηματάρχη της παραπάνω Γενικής Γραμματείας, Σελ. 32,04 τεύχος 1292-Σελ. 24 β)ένας εμπειρογνώμονας πανεπιστημιακής εκπαίδευσης, με έναν αναπληρωτή του, με εξειδίκευση στη διαχείριση, αξιολόγηση και επιλογή ανθρώπινου δυναμικού, γ)ένα στέλεχος της Μονάδας Οργάνωσης Διαχείρισης, πανεπιστημιακής εκπαίδευσης με έναν αναπληρωτή του. Οι επιπλέον Γνωμοδοτικές Επιτροπές έχουν περιορισμένη χρονική ισχύ. Τα μέλη των επιπλέον Γνωμοδοτικών επιτροπών μπορεί να απαρτίζονται, μεταξύ άλλων, από αναπληρωματικά μέλη της Διαρκούς Γνωμοδοτικής Επιτροπής. Οι επιτροπές αυτές θα εργαστούν παράλληλα με την Διαρκή Γνωμοδοτική επιτροπή με καθήκοντα όμοια με αυτά που περιγράφονται παραπάνω γι’ αυτήν, στα πλαίσια των κατευθύνσεων που καθορίζει η Διαρκής Γνωμοδοτική επιτροπή. Για τις επιπλέον Γνωμοδοτικές Επιτροπές προβλέπεται γραμματειακή υποστήριξη σύμφωνα με τα ισχύοντα για την Διαρκή Γνωμοδοτική επιτροπή. Η Διαρκής Γνωμοδοτική επιτροπή θα συγκληθεί για την πρώτη φορά εντός του Ιουνίου 1999. Η ακριβής ημερομηνία σύγκλισης θα δημοσιευτεί σε σχετική πρόσκληση που θα απευθύνει το Υπουργείο Εργασίας σε υποψήφιους αξιολογητές σύμφωνα με το σημείο 4 του παρόντος άρθρου». Η εισαγωγή και οι μέσα σε « » διατάξεις αντικαταστάθηκαν από την περίπτ. β της 111531/18 Ιουν. – 6 Ιουλ. 1999 (ΦΕΚ Β΄ 1387), απ. Υπ. Εργασ. και Κοιν. Ασφαλ. - 173 15.Α.βα.9 Υπουργείο Εργασίας και Κοινωνικών Ασφαλίσεων 3.α.Αποσφράγιση και έλεγχος πληρότητας των φακέλων. Οι φάκελοι υποψηφιότητας των ενδιαφερομένων για ένταξη στο Ενιαίο Μητρώο Αξιολογητών προωθούνται για αποσφράγιση και έλεγχο πληρότητας στις προβλεπόμενες στην παρούσα Υπουργική Απόφαση αρμόδιες «Γνωμοδοτικές Επιτροπές Ελέγχου και Αξιολόγησης», οι οποίες θα αναφέρονται στη συνέχεια ως Γνωμοδοτικές Επιτροπές. Οι Γνωμοδοτικές Επιτροπές αποσφραγίζουν τους φακέλους υποψηφιότητος και ελέγχουν την πληρότητά τους, όσον αφορά στο εμπρόθεσμο της υποβολής των αιτήσεων, καθώς και τη συμβατότητα των συνημμένων δικαιολογητικών με τα αναφερόμενα στην παρούσα απόφαση ως αναγκαία για την πιστοποίηση των ελάχιστων προϋποθέσεων ένταξης στο ΕΜΑ. Ακολούθως, η οικεία Γνωμοδοτική Επιτροπή αποτυπώνει τα αποτελέσματα του ελέγχου πληρότητας σε ειδικό έντυπο το Δελτίο Ελέγχου Πληρότητας, στο οποίο συμπεριλαμβάνονται: το ονοματεπώνυμο και η ημερομηνία υποβολής της αίτησης του υποψηφίου, ο αριθμός πρωτοκόλλου του Υπουργείου Εργασίας και Κοινωνικών Ασφαλίσεων, η ημερομηνία διεξαγωγής του ελέγχου πληρότητας του φακέλου, ο συνολικός αριθμός των σελίδων (ολογράφως και αριθμητικά) που περιλαμβάνονται στο φάκελο της αίτησης υποψηφιότητας, η καταγραφή του αποτελέσματος του ελέγχου πληρότητας και τα ονοματεπώνυμα με τις υπογραφές των μελών της οικείας Γνωμοδοτικής Επιτροπής. Το Δελτίο Ελέγχου πληρότητας επισυνάπτεται στο παράρτημα ΙΙ της παρούσας Υπουργικής Απόφασης. 3.β.Αξιολόγηση και επαλήθευση των στοιχείων των φακέλων Οι φάκελοι οι οποίοι έχουν ελεγχθεί ως προς την πληρότητά τους και έχουν προκριθεί, αξιολογούνται στη συνέχεια όσον αφορά την επαλήθευση του συνόλου των στοιχείων κάθε φακέλου τα οποία αναφέρονται στα τυπικά προσόντα και την επαγγελματική εμπειρία των υποψηφίων για ένταξη στο ΕΜΑ. Η αξιολόγηση και η επαλήθευση των εν λόγω στοιχείων γίνεται αποκλειστικά βάσει των συνημμένων σε κάθε αίτηση υποψηφιότητας συνοδευτικών εγγράφων και δικαιολογητικών. Ειδικότερα η αξιολόγηση και η επαλήθευση του συνόλου των προσκομιζομένων στοιχείων αφορά: τη διαπίστωση της γνησιότητας των συνοδευτικών εγγράφων και δικαιολογητικών (πρωτότυπα ή επικυρωμένα φωτοαντίγραφα) την τήρηση και επάρκεια όλων των προϋποθέσεων, όρων και προδιαγραφών που ορίζονται στην παρούσα Υπουργική Απόφαση σχετικά με τα κριτήρια βαθμολόγησης των υποψηφίων για την ένταξη στο ΕΜΑ. Τα αποτελέσματα της αξιολόγησης και επαλήθευσης των στοιχείων των φακέλων των υποψηφίων, κατόπιν ελέγχου από την οικεία Γνωμοδοτική Επιτροπή, αποτυπώνονται στο Μηχανογραφημένο  Έντυπο Αίτησης Εγγραφής στο ΕΜΑ του Υπουργείου Εργασίας και Κοινωνικών Ασφαλίσεων, το οποίο επισυνάπτεται στο παράρτημα Ι της παρούσας απόφασης. Στο εν λόγω έντυπο, για κάθε στοιχείο που έχει συμπληρωθεί από τον/την υποψήφιο/α, προβλέπεται ένα ειδικό πεδίο για την αποτύπωση του αποτελέσματος του σχετικού ελέγχου επαλήθευσης και αξιολόγησης από την οικεία Γνωμοδοτική Επιτροπή. Επιπλέον στο ίδιο έντυπο προβλέπεται, για κάθε ένα από τα στοιχεία που συμπεριλαμβάνονται στην αίτηση του υποψηφίου, η δυνατότητα καταγραφής, σε ειδικό πεδίο, των αλλαγών που τυχόν κρίνονται αναγκαίες από τη Γνωμοδοτική Επιτροπή. Όσον αφορά δε την τελική κωδικογράφηση των πεδίων του εν λόγω μηχανογραφημένου Εντύπου Αίτησης, θα γίνεται με βάση το αποτέλεσμα του σχετικού ελέγχου επαλήθευσης και αξιολόγησής τους. 3.γ.Έλεγχος και συμπλήρωση της κωδικογράφησης των μηχανογραφημένων Εντύπων Αιτήσεων για εγγραφή στο ΕΜΑ. Με βάση τα αποτελέσματα του ελέγχου επαλήθευσης και αξιολόγησης του συνόλου των στοιχείων που συμπεριλαμβάνονται στους φακέλους υποψηφιότητας για εγγραφή στο ΕΜΑ, η Γνωμοδοτική Επιτροπή προβαίνει σε έλεγχο και συμπλήρωση της κωδικογράφησης όλων των πεδίων των Μηχανογραφημένων Εντύπων Αιτήσεων. Ο έλεγχος της κωδικογράφησης των πεδίων κάθε Μηχανογραφημένου Εντύπου Αίτησης, γίνεται με βάση τις οδηγίες συμπλήρωσης της αίτησης εγγραφής στο ΕΜΑ του Υπουργείου Εργασίας και Κοινωνικών Ασφαλίσεων, οι οποίες επισυνάπτονται στο παράρτημα ΙΙΙ της παρούσας Υπουργικής Απόφασης. Σε περίπτωση, που η κωδικογράφηση των πεδίων του μηχανογραφημένου εντύπου της αίτησης υποψηφιότητας, δεν αντιστοιχεί στα προβλεπόμενα στις επισυναπτόμενες στην παρούσα απόφαση οδηγίες συμπλήρωσης, η Γνωμοδοτική Επιτροπή προβαίνει σε επανακωδικογράφηση των σχετικών πεδίων με βάση τις εν λόγω οδηγίες. Αντίστοιχα, σε περίπτωση που διαπιστώνεται ότι κάποια στοιχεία που συμπεριλαμβάνονται στα υποβληθέντα από τους/τις υποψηφίους/ες μηχανογραφημένα έντυπα αιτήσεων δεν επιβεβαιώνονται, είτε εν μέρει στο σύνολό τους, βάσει του σχετικού ελέγχου επαλήθευσης – αξιολόγησης, τότε η οικεία Γνωμοδοτική Επιτροπή προβαίνει επίσης σε επανακωδικογράφηση των οικείων πεδίων. Θεωρείται δε ως τελική, η κωδικογράφηση των πεδίων του Μηχανογραφημένου Εντύπου Αίτησης, η οποία είτε επιβεβαιώνεται από τον σχετικό έλεγχο επαλήθευσης και αξιολόγησης είτε αφορά επανακωδικογράφηση στην οποία έχει προβεί η οικεία Γνωμοδοτική Επιτροπή. «3.Δ.Διεξαγωγή συνεντεύξεων με τους υποψήφιους βάσει ερωτηματολογίου Οι υποψήφιοι/ες για ένταξη στο  Ε.Μ.Α. των οποίων οι φάκελοι υποψηφιότητας έχουν ελεγχθεί ως προς την πληρότητα και έχουν προκριθεί, μετά το πέρας των διαδικασιών, επαλήθευσης και αξιολόγησης του συνόλου των στοιχείων των φακέλων τους, καλούνται σε συνέντευξη που διεξάγεται σε χρόνο και χώρο που ορίζεται από τη Γνωμοδοτική Επιτροπή. (Μετά τη σελ. 32,04) Σελ. 32,05 Τεύχος 1292-Σελ. 25 - 174 Υπουργείο Εργασίας και Κοινωνικών Ασφαλίσεων 15.Α.βα.9 Η συνέντευξη των υποψηφίων αφορά τη διευκρίνιση και ποιοτική αξιολόγηση των στοιχείων της επαγγελματικής εμπειρίας των υποψηφίων και διεξάγεται βάσει ημιδομημένου ερωτηματολογίου που περιλαμβάνει τέσσερις άξονες: α)αξιολόγηση προγραμμάτων ή ενεργειών ανθρωπίνων πόρων β)σχεδιασμό, ή συντονισμό ή διαχείριση προγραμμάτων ή ενεργειών ανθρώπινων πόρων γ)επαγγελματική εκπαίδευση ή κατάρτιση δ)σχεδιασμό, ή συντονισμό, ή διαχείριση ή έλεγχο προγραμμάτων και ενεργειών παροχής συνοδευτικών, μελετητικών και άλλων υποστηρικτικών υπηρεσιών στον τομέα των ανθρωπίνων πόρων. Η οικεία Γνωμοδοτική Επιτροπή προβαίνει σε βαθμολόγηση των υποψηφίων, αξιολογώντας τις απαντήσεις τους για κάθε ένα από τους παραπάνω άξονες, με βάση τα εξής κριτήρια: α)το εύρος και τον πολυδιάστατο χαρακτήρα, όσον αφορά στους τομείς ανάπτυξης της δραστηριότητάς τους β)την εμβέλεια κάλυψης όσον αφορά στην ποσοτική διάσταση σε οικονομικά ή φυσικά μεγέθη της δραστηριότητάς τους γ)τον ολοκληρωμένο χαρακτήρα της δραστηριότητάς τους δ)το βαθμό, τη θέση ή το επίπεδο συμμετοχής τους όσον αφορά στη διεύθυνση, συντονισμό, διαχείριση, ή υλοποίηση έργων ή ενεργειών στο πλαίσιο της δραστηριότητάς τους. Η βαθμολόγηση των υποψηφίων από την οικεία Γνωμοδοτική Επιτροπή, για κάθε ένα επιμέρους άξονα της συνέντευξης, γίνεται με βάση κλίμακα από 0-100. Ο τελικός βαθμός της συνέντευξης αποτελεί το σταθμικό μέσο όρο των βαθμών των τεσσάρων επιμέρους αξόνων. Η οικεία Γνωμοδοτική επιτροπή, κατά την αξιολόγηση των απαντήσεων των υποψηφίων, λαμβάνει υπόψη της την συνάφεια για τα συμπεριλαμβανόμενα στους φακέλους υποψηφιότητας, αντίστοιχα στοιχεία. 3.ε.Επιβεβαίωση και επικύρωση του συνόλου των στοιχείων βαθμολόγησης των υποψηφίων Τα μέλη της οικείας Γνωμοδοτικής Επιτροπής, μετά την ολοκλήρωση όλων των προβλεπόμενων στην παρούσα Υπουργική Απόφαση διαδικασιών ελέγχου και αξιολόγησης των φακέλων υποψηφιότητας και τη διεξαγωγή της σχετικής συνέντευξης των υποψηφίων, επικυρώνουν με την υπογραφή τους τα στοιχεία που συμπεριλαμβάνονται στο έντυπο της αίτησης εγγραφής κάθε υποψηφίου για εγγραφή στο Ε.Μ.Α. Τα εν λόγω επικυρωμένα στοιχεία εισάγονται στο Μηχανογραφημένο Σύστημα Διαχείρισης του Ε.Μ.Α. του Υπουργείου Εργασίας και Κοινωνικών Ασφαλίσεων για τελική βαθμολόγηση, αναγνώριση και επιλογή των αξιολογητών/τριών. Σελ. 32,06 Τεύχος 1292-Σελ. 26 Η τελική βαθμολόγηση των ενταγμένων στο Ε.Μ.Α. του Υπουργείου Εργασίας και Κοινωνικών Ασφαλίσεων πραγματοποιείται αυτόματα από το «Μηχανογραφημένο Σύστημα Διαχείρισης του Ε.Μ.Α. του Υπουργείου Εργασίας», με την ευθύνη της αρμόδιας Διεύθυνσης του Υπουργείου Εργασίας και Κοινωνικών Ασφαλίσεων. Η βαθμολόγηση των αξιολογητών/τριών περιλαμβάνει τις ακόλουθες ενότητες κριτηρίων: Β1.Τυπικά προσόντα των ενταγμένων στο Ε.Μ.Α. Β2.Επαγγελματική εμπειρία στην αξιολόγηση προγραμμάτων ή ενεργειών (με έμβαση στον τομέα των ανθρωπίνων πόρων). Β3.Επαγγελματική εμπειρία στο σχεδιασμό, συντονισμό ή διαχείριση προγραμμάτων ή ενεργειών ανθρώπινων πόρων. Β4.Επαγγελματική εμπειρία στην εκπαίδευση και επαγγελματική κατάρτιση Β5.Επαγγελματική εμπειρία στο σχεδιασμό, συντονισμό, διαχείριση ή έλεγχο προγραμμάτων και ενεργειών παροχής συνοδευτικών, μελετητικών και άλλων υποστηρικτικών υπηρεσιών στον τομέα των ανθρωπίνων πόρων (δηλαδή κάθε τύπου εμπειρία στον τομέα των ανθρώπινων πόρων, που δεν περιέχεται στις ενότητες Β2 ως Β4). Β6.Επαγγελματική εμπειρία συναφής με το αντικείμενο των σπουδών (βάσει πτυχίου ή μεταπτυχιακού τίτλου σπουδών). Οι εν λόγω ενότητες κριτηρίων συγκεντρώνουν το 85% της τελικής βαθμολογίας στο οποίο προστίθεται σε ποσοστό 15% ο βαθμός (Β7) της συνέντευξης. Κάθε ενότητα κριτηρίων αποτελείται από επιμέρους κατηγορίες κριτηρίων, με διαφορετικούς επιμέρους συντελεστές βαρύτητας και κλίμακα βαθμολογίας από 1 έως 100. - 175 15.Α.βα.9 Υπουργείο Εργασίας και Κοινωνικών Ασφαλίσεων Οι κατηγορίες, τα επιμέρους κριτήρια, οι αντίστοιχοι συντελεστές βαρύτητας και ο τρόπος βαθμολόγησης αποτυπώνονται στο παράρτημα IV που επισυνάπτεται στην παρούσα Υπουργική Απόφαση. Η τελική βαθμολογία για κάθε ενταγμένο στο Ε.Μ.Α. του Υπουργείου Εργασίας και Κοινωνικών Ασφαλίσεων προκύπτει ως σταθμικός μέσος όρος των βαθμών κάθε ενότητας κριτηρίων και υπολογίζεται με βάση τον ακόλουθο μαθηματικό τύπο: Β=0,85[0,3ΧΒ1+0,7Χ(0,25ΧΒ2+0,25ΧΒ3+0,2Χ Β4+0,2ΧΒ5+0,1ΧΒ6)]+0,15ΧΒ7 Μετά την ολοκλήρωση της βαθμολόγησης όλων των ενταγμένων στο Ε.Μ.Α. συντάσσεται ονομαστικός πίνακας, κατά σειρά  βαθμολόγησης των εν λόγω αξιολογητών/τριών. Οι υποψήφιοι αξιολογητές ενημερώνονται αναφορικά με την ένταξή τους στο ΕΜΑ με αποστολή του σχετικού εντύπου στοιχείων αξιολογητή (παράρτημα V)». Τα μέσα σε « » σημεία 3δ και 3ε αντικαταστάθηκαν ως άνω από την περίπτ. Β της υπ’ αριθλ. 111531/18 Ιουν.-6 Ιουλ. 1999 (ΦΕΚ Β΄ 1387), απ. Υπ. Εργασ. και Κοιν. Ασφαλ. «Σε περίπτωση υποβολής αιτήσεων, για ένταξη στο ΕΜΑ υπαλλήλων του Υπουργείου Εργασίας και Κοινωνικών Ασφαλίσεων και στελεχών της Μονάδας Οργάνωσης Διαχείρισης του Κοινοτικού Πλαισίου Στήριξης, η 3μελής Γνωμοδοτική Επιτροπή Ελέγχου & Αξιολόγησης απαρτίζεται από: α)Τη Γενική Γραμματέα Διαχείρισης Κοινοτικών & Άλλων Πόρων β)Δύο μέλη ΔΕΠ Πανεπιστημίων» Οι μέσα σε « » διατάξεις στο τέλος της παρ. 3 συμπληρώθηκαν από την οικ 107690/16-4 Ιουν. 1998 (ΦΕΚ Β΄ 639) αποφ. Υπ. Εργασίας& Κοιν. Ασφαλίσεων. Διαδικασίες και κριτήρια αναγνώρισης  και επιλογής των ενταγμένων στο ΕΜΑ  για την αξιολόγηση ενεργειών του  τομέα των Ανθρωπίνων Πόρων. Άρθρ.4.-4.1.Διαδικασία Αναγνώρισης Η αναγνώριση του/της αξιολογητή/τριας σε σχέση με α.τις ομάδες στόχου β.τα θεματικά αντικείμενα εξειδίκευσης και αξιολόγησης γ.τα θέματα πεδία δ.τις Διοικητικές Περιφέρειες «4.1.α.Αναγνώριση και κατάταξη αξιολογητών κατά ομάδες στόχους Οι αξιολογητές/τριες αναγνωρίζονται και κατατάσσονται κατά ομάδες στόχους, όταν προκύπτει συνάφεια με τις συγκεκριμένες ομάδες στόχου σε σχέση είτε: Α.με ένα από τα παρακάτω: 1.το γνωστικό αντικείμενο των σπουδών τους, όπως προκύπτει από το πτυχίο ΤΕΙ ή ΑΕΙ ή το μεταπτυχιακό, 2.την ύπαρξη σχετικής τριετούς επαγγελματικής εμπειρίας, σε ολοκληρωμένες παρεμβάσεις (όπως κοινοτικές πρωτοβουλίες, κ.λ.π.) στα πλαίσια του άξονα 2 του άρθρ. 5 της παρούσας. 3.την ύπαρξη σχετικής τριετούς επαγγελματικής εμπειρίας στα πλαίσια του άξονα 4 του άρθρ. 5 της παραπάνω απόφασης. είτε, Β.με την ύπαρξη σχετικής συνολικής τριετούς εμπειρίας, συναφούς με συγκεκριμένες ομάδες στόχους. Η εμπειρία αυτή πρέπει να εντάσσεται σε έναν ή περισσότερους από τους άξονες 1, 2, 3, 4 του άρθρ. 5 της παραπάνω απόφασης, σε την κάθε ομάδα στόχο που αναγνωρίζεται: Για να προσμετρηθεί ο χρόνος εμπειρίας σε κάποιο άξονα θα πρέπει να υπάρχει τουλάχιστον μονοετής εμπειρία στις αντίστοιχες ομάδες στόχου, στον άξονα αυτό. Η συνάφεια διαπιστώνεται με βάση τα επισυναπτόμενα στην αίτηση δικαιολογητικά και επικυρώνεται κατόπιν συνέντευξης που διενεργείται από την οικεία Γνωμοδοτική Επιτροπή. 4.1.β.Αναγνώριση και κατάταξη αξιολογητών κατά θεματικά αντικείμενα Οι αξιολογητές/τριες αναγνωρίζονται και κατατάσσονται κατά θεματικά αντικείμενα εξειδίκευσης όταν προκύπτει είτε: Α.συνδυασμός συνάφειας του γνωστικού αντικειμένου των σπουδών τους (πτυχίο ΤΕΙ ή ΑΕΙ ή μεταπτυχιακό) και επαγγελματικής εμπειρίας τουλάχιστον ενός έτους, αντίστοιχης προς τα συγκεκριμένα θεματικά αντικείμενα. είτε, Β.συνάφεια σε σχέση με ένα από τα παρακάτω: -το γνωστικό αντικείμενο των σπουδών τους (πτυχίο ΤΕΙ ή ΑΕΙ ή μεταπτυχιακό) -τριετή επαγγελματική εμπειρία σε προγράμματα ανάπτυξης ανθρωπίνων πόρων (άξονες 1, 2, 3, 4 του άρθρ. 5 της παρούσας Υπουργικής Απόφασης). Η συνάφεια διαπιστώνεται, με βάση τα επισυναπτόμενα στην αίτηση δικαιολογητικά και επικυρώνεται κατόπιν συνέντευξης που διενεργείται από την οικεία Γνωμοδοτική Επιτροπή. Τα θεματικά αντικείμενα εξειδίκευσης στα οποία αναγνωρίζονται και κατατάσσονται οι αξιολογητές/τριες, ανάγονται σε θεματικά αντικείμενα στα οποία δύνανται να αξιολογήσουν, (θεματικά αντικείμενα αξιολόγησης). Για το σκοπό αυτό χρησιμοποιείται ο πίνακας 11 που περιλαμβάνεται στ παράρτημα ΙΙΙ με τις οδηγίες συμπλήρωσης του εντύπου της αίτησης υποψηφιότητας για ένταξη στο Ε.Μ.Α.». Τα μέσα σε « » σημεία 4.1α και 4.1.β αντικαταστάθηκαν   ως   άνω  από   την   πε(Μετά τη σελ. 32,06) Σελ. 32,07 Τεύχος 1292-Σελ. 27 - 176 Υπουργείο Εργασίας και Κοινωνικών Ασφαλίσεων 15.Α.βα.9 ρίπτ. γ της υπ’ αριθ. 111531/18 Ιαν. – 6 Ιουλ. 1999 (ΦΕΚ Β΄ 1387), απ. Υπ. Εργασ. και Κοιν. Ασφαλ. 4.1.γ.Η αναγνώριση και κατάταξη του/της αξιολογητή/τριας κατά θεματικά πεδία, γίνεται από την οικεία Γνωμοδοτική Επιτροπή, λαμβάνοντας υπόψη τη συνολική επαγγελματική εμπειρία του/της υποψηφίου/ας και τους μείζονες τομείς οικονομικής δραστηριότητας στους οποίους έχει αναπτυχθεί η εν λόγω εμπειρία. 4.1.δ.Η αναγνώριση και κατάταξη του/της αξιολογητή/τριας, ανάλογα με τη διαθεσιμότητά τους, σε συγκεκριμένες διοικητικές περιφέρειες, γίνεται με βάση τις προτιμήσεις που ο/η ίδιος/α αξιολογητής/τρια, έχει δηλώσει, όπως προκύπτει από το συμπληρωμένο έντυπο της αίτησής του/της. 4.2.Διαδικασία επιλογής Η διαδικασία επιλογής των ενταγμένων στο ΕΜΑ, αξιολογητών/τριών, ενεργοποιείται κάθε φορά που διατυπώνεται ανάλογο αίτημα προς την αρμόδια Δ/νση για τη διαχείριση του ΕΜΑ και κάθε φορά που απαιτείται αξιολόγηση σχετικών ενεργειών, στο πλαίσιο των επιμέρους Επιχειρησιακών Προγραμμάτων Εθνικού ή Περιφερειακού σκέλους, Κοινοτικών Πρωτοβουλιών άλλων Προγραμμάτων, κοινοτικών και εθνικών χρηματοδοτήσεων του τομέα των ανθρωπίνων πόρων. Η επιλογή γίνεται με βάση τα εκάστοτε ισχύοντα συστήματα διαχείρισης και αξιολόγησης των αντίστοιχων Προγραμμάτων, λαμβάνοντας υπόψη τις ιδιαίτερες ανάγκες των προγραμμάτων αυτών. Στο πλαίσιο αυτό, η επιλογή των αξιολογητών/τριών, μπορεί να γίνει με βάση ένα ή περισσότερα από τα παρακάτω κριτήρια βάσει των οποίων έχουν προηγουμένως αναγνωριστεί και καταταχθεί στο ΕΜΑ. Τα κριτήρια με βάση τα οποία μπορεί να γίνει η επιλογή των αξιολογητών/τριών, είναι τα εξής: Θεματικό πεδίο Θεματικά αντικείμενα εξειδίκευσης Θεματικά αντικείμενα αξιολόγησης Προτεραιότητα θεματικού αντικειμένου εξειδίκευσης ή αξιολόγησης Ομάδα στόχου Περιφέρεια Ελάχιστο όριο συνολικής βαθμολογίας. Το αποτέλεσμα της εκάστοτε εφαρμοζόμενης διαδικασίας επιλογής, θα αποτυπώνεται σε πίνακα, ο οποίος θα περιλαμβάνει το σύνολο των αξιολογητών/τριών που ικανοποιούν τον εκάστοτε απαιτούμενο συνδυασμό, ενός ή περισσοτέρων, από τα παραπάνω κριτήρια, ακολουθώντας την απόλυτη σειρά της βαθμολογίας τους. Σελ. 32,08 Τεύχος 1292-Σελ. 28 Απαιτούμενα δικαιολογητικά για την υποβολή  αιτήσεων ένταξης στο Ε.Μ.Α. «Άρθρ.5.-Οι ενδιαφερόμενοι/ες, προκειμένου να ενταχθούν στο Ε.Μ.Α., υποχρεούνται να υποβάλλουν σφραγισμένο φάκελο υποψηφιότητας, ο οποίος πρέπει να περιλαμβάνει τα παρακάτω δικαιολογητικά (για όσα δικαιολογητικά κατατίθεται σε απλά φωτοαντίγραφα, απαιτείται, ο αξιολογητής κατά τη διάρκεια της συνέντευξης, να προσκομίσει τα πρωτότυπα ή επικυρωμένα φωτοαντίγραφα για να γίνει έλεγχος των δικαιολογητικών. Τα πρωτότυπα ή επικυρωμένα φωτοαντίγραφα θα ελεγχθούν από την οικεία Γνωμοδοτική επιτροπή και, στη συνέχεια, θα επιστραφούν στον υποψήφιο): 1.«Έντυπο Αίτησης Εγγραφής στο Ε.Μ.Α. του Υπουργείου Εργασίας και Κοινωνικών Ασφαλίσεων», το οποίο δίνεται από την αρμόδια Δ/νση του Υπουργείου Εργασίας και Κοινωνικών Ασφαλίσεων και θα πρέπει να υποβληθεί συμπληρωμένο και υπογεγραμμένο από τον/την υποψήφιο/α. 2.Υπεύθυνη δήλωση στην οποία θα βεβαιώνεται ότι: -ο/η υποψήφιος δεν είναι ιδιοκτήτης, μέτοχος, εταίρος ή μέλος Δ.Σ. δομών ΣΕΚ ή ΣΥΥ , -δεν συνεργάζονται με οποιαδήποτε σχέση εξαρτημένης εργασίας με τις εν λόγω δομές, - 177 15.Α.βα.9 Υπουργείο Εργασίας και Κοινωνικών Ασφαλίσεων -δεν έχει βαθμό συγγένειας εξ αίματος ή εξ αγχιστείας μέχρι 2ου βαθμού με ιδιοκτήτες, μετόχους, εταίρους, μέλη Δ.Σ. ή με διευθυντικά στελέχη (Δ/ντές, Δ/ντές σπουδών, Δ/ντές θεματικών τομέων κ.ο.κ.) των δομών ΣΕΚ και ΣΥΥ , -ότι, σε περίπτωση επιλογής του για αξιολόγηση προτάσεων, δεν επιτρέπεται η καθ’ οιονδήποτε τρόπο συνεργασία με φορείς που υλοποιούν ενέργειες χρηματοδούμενες από το φορέα που διαχειρίζεται το πρόγραμμα για όσο διαρκεί η εφαρμογή των ενεργειών αυτών. 1.Τίτλοι σπουδών. Σε περίπτωση τίτλων σπουδών της αλλοδαπής, επισυνάπτονται σχετικά πιστοποιητικά αναγνώρισης από το ΔΙΚΑΤΣΑ. Επί πλέον συνυπολογίζονται, εάν υποβληθούν: -Μεταπτυχιακοί Τίτλοι Σπουδών επιπέδου Master ή Διδακτορικού. Δικαιολογητικά: Αντίγραφα συνοδευόμενα με βεβαιώσεις από το ΔΙΚΑΤΣΑ, εφ’ όσον χρειάζεται. -Μεταπτυχιακή Επιμόρφωση σχετική με τους προαναφερθέντες  στην προηγούμενη παράγραφο, άξονες 1, 2, 3, 4, ελάχιστης διάρκειας 200 ωρών. (Στελέχη, Σύμβουλοι, Εκπαίδευση Εκπαιδευτών, Διοίκηση/Διαχείριση Προγραμμάτων κ.λ.π.). Δικαιολογητικά: Βεβαιώσεις παρακολούθησης στις οποίες θα αναφέρεται το όνομα του/της υποψηφίου/ας, ο φορέας υλοποίησης, η διάρκεια του προγράμματος, το έτος διεξαγωγής, και το αντικείμενο επιμόρφωσης ώστε να συνάγεται η συνάφεια με τους προαναφερθέντες άξονες 1, 2, 3, 4. -Επάρκεια σε ξένες γλώσσες. Δικαιολογητικά. Αντίγραφα αναγνωρισμένων τίτλων ξένων γλωσσών, όπως ορίζονται με βάση την Υπουργική Απόφαση 964/29.1.96 ΦΕΚ 59 τεύχος Β, για τη  βεβαίωση επάρκειας σε ξένες γλώσσες. 1.Βεβαιώσεις και λοιπά  δικαιολογητικά έγγραφα, από τα οποία να προκύπτει τουλάχιστον η ζητούμενη ελάχιστη τριετής επαγγελματική εμπειρία των υποψηφίων, που δύναται να υπολογιστεί και αθροιστικά μεταξύ των παρακάτω αξόνων, όπως προβλέπεται στο άρθρ. 2 της παρούσας: Άξονας 1: «Αξιολόγηση προγραμμάτων ή ενεργειών ανθρωπίνων πόρων». Δικαιολογητικά: Βεβαιώσεις ή αποδεικτικά στοιχεία συνεργασίας από τους φορείς στους οποίους απασχολήθηκαν για το έργο της αξιολόγησης, όπου θα αναφέρεται ή θα συνάγεται: -ο αριθμός των ενεργειών που ανέλαβε ο/η αξιολογητής/τρια. -το έτος και η περίοδος διενέργειας της αξιολόγησης -το πλαίσιο του Προγράμματος Ως ετήσια απασχόληση θα αναγνωρίζεται η εμπειρία από τριάντα  ενέργειες και πάνω. Επιπλέον των ανωτέρω μπορούν να κατατεθούν, εάν υπάρχουν, και δικαιολογητικά αναφορικά με αξιολόγηση προγραμμάτων και ενεργειών εκτός – ανθρώπινων πόρων. Η εμπειρία που προκύπτει από τα δικαιολογητικά αυτά δεν λαμβάνεται υπόψη για τον υπολογισμό της ελάχιστης τριετούς εμπειρίας αλλά χρησιμοποιείται στην βαθμολόγηση του αξιολογητή σύμφωνα με το παράρτημα IV της παρούσας (βαθμολόγηση αξιολογητών). Άξονας 2: «Σχεδιασμός, ή συντονισμός ή διαχείριση προγραμμάτων ή ενεργειών ανθρώπινων πόρων». Δικαιολογητικά: Βεβαιώσεις ή λοιπά αποδεικτικά στοιχεία  αμειβόμενης συνεργασίας, από τον φορέα υλοποίησης της ενέργειας, από όπου θα συνάγεται: -η ιδιότητα ή θέση, του/της υποψηφίου/ας,  -η περιγραφή του έργου και του προγράμματος -το έτος και η διάρκεια της απασχόλησης. Άξονας 3: «Επαγγελματική εκπαίδευση ή κατάρτιση». Δικαιολογητικά: Βεβαιώσεις ή παραστατικά του φορέα στον οποίο απασχολήθηκε ο/η εκπαιδευτής/τρια, όπου θα αναφέρεται: -το αντικείμενο εκπαίδευσης, -οι ώρες διδασκαλίας, -τα χαρακτηριστικά της ομάδας των εκπαιδευομένων. Η διάρκεια της εμπειρίας (σε μήνες) θα υπολογίζεται με βάση τον συνολικό αριθμό ωρών εκπαίδευσης δια τον αριθμό των μηνών (10 ώρες το μήνα). Ιδιαίτερα για τυχόν επαγγελματική εμπειρία στον τομέα της τυπικής εκπαίδευσης (κωδικός 8 του πίνακα 8 – κατηγορίες ενεργειών εκπαίδευσης και κατάρτισης – του παραρτήματος ΙΙΙ – Οδηγίες συμπλήρωσης αίτησης ένταξης στο ΕΜΑ) απαιτούνται βεβαιώσεις ή παραστατικά του φορέα στον οποίο απασχολήθηκε ο/η εκπαιδευτής/τρια, όπου θα αναφέρεται: -το αντικείμενο εκπαίδευσης, -οι ώρες διδασκαλίας (συνολικά), -το επίπεδο εκπαίδευσης. Η εμπειρία που προκύπτει από τα δικαιολογητικά που αναφέρονται στην τυπική εκπαίδευση, όπως προσδιορίστηκε παραπάνω, δεν λαμβάνεται υπόψη για τον υπολογισμό της ελάχιστης τριετούς εμπειρίας αλλά χρησιμοποιείται στην βαθμολόγηση του αξιολογητή σύμφωνα με το παράρτημα IV της παρούσας (βαθμολόγηση αξιολογητών). Άξονας 4: Σχεδιασμός, ή συντονισμός, ή διαχείριση ή έλεγχος προγραμμάτων και ενεργειών παροχής συνοδευτικών, μελετητικών και άλλων υποστηρικτικών υπηρεσιών στον τομέα των ανθρωπίνων πόρων. Ενδεικτική εμπειρία που εντάσσεται στον άξονα αυτό είναι: -Διοίκηση, Συντονισμός, Διαχείριση, Αξιολόγηση καθώς και άλλες εργασίες υποστήριξης Επιχειρησιακών και άλλων Λειτουργικών Προγραμμάτων, Υποπρογραμμάτων, Μέτρων κ.λπ. -Διοίκηση Προσωπικού, - Έρευνες - Μελέτες,  -Εθελοντική ή Κοινωνική Εργασία κ.α. Δικαιολογητικά: Βεβαίωση ή παραστατικά συνεργασίας όπου θα αναφέρεται η επωνυμία του φορέα και θα αναφέρεται ή συνάγεται: -το αντικείμενο εργασίας του/της υποψηφίου/ας, -η θέση ή ιδιότητα του/της, (Μετά τη σελ. 32,08) Σελ. 32,09 Τεύχος 1292-Σελ. 29 - 178 Υπουργείο Εργασίας και Κοινωνικών Ασφαλίσεων 15.Α.βα.9 -η χρονική περίοδος στην οποία παρήχθη το έργο ή υπηρεσία, -η σχέση εργασίας ή έργου, -η τυχόν συνάφεια με τις ομάδες στόχου του πίνακα 7 του παραρτήματος ΙΙΙ. Άξονας 5.: Επαγγελματική δραστηριότητα συναφής με το αντικείμενο των σπουδών τους (βάσει πτυχίου ή μεταπτυχιακού τίτλου σπουδών) Δικαιολογητικά: Βεβαίωση ή παραστατικά συνεργασίας του/της υποψηφίου/ας, με τον φορέα/επιχείρηση, όπου θα αναφέρεται ή θα συνάγεται: -το αντικείμενο εργασίας, -η θέση ή ιδιότητα, -η χρονική περίοδος, -το είδος της εργασίας». Το μέσα σε « » άρθρ. 5 αντικαταστάθηκε ως άνω από την περίπτ. δ΄ της υπ’ αριθ. 111531/18 Ιουν.-6 Ιουλ. 1999 (ΦΕΚ Β΄ 1387), απ. Υπ. Εργ. και Κοιν. Ασφαλ. Διαδικασίες και κριτήρια συνεχούς  αξιολόγησης των ενταγμένων στο ΕΜΑ Άρθρ.6.-6.1.Η συνεχής αξιολόγηση των αξιολογητών/τριών που είναι ενταγμένοι/νες στο ΕΜΑ, διενεργείται κατά τη φάση απασχόλησής τους στο έργο της αξιολόγησης ενεργειών, στο πλαίσιο κάθε επιμέρους προκήρυξης στον τομέα ανθρωπίνων πόρων. Η συνεχής αξιολόγηση περιλαμβάνει: α)τη βαθμολόγηση της προόδου στην εμπειρία της αξιολόγησης β)τη βαθμολόγηση ποιότητας της εργασίας της αξιολόγησης Τα αποτελέσματα από την εκάστοτε αξιολόγηση της προόδου και της ποιότητας της εργασίας των αξιολογητών/τριών, καταγράφονται σε ειδικά, ατομικά, μηχανογραφημένα έντυπα, ενιαία για όλα τα προγράμματα που προβλέπουν τη διαδικασία της συνεχούς αξιολόγησης αξιολογητών/τριών, στα αντίστοιχα συστήματα διαχείρισης και αξιολόγησης. Η συνεχής αξιολόγηση της προόδου αποτιμάται σε συνάρτηση με τον αριθμό των προτάσεων που αξιολογούν, με βάση το αντικειμενοποιημένο σύστημα βαθμολόγησης της εμπειρίας σε αξιολόγηση προγραμμάτων, όπως προβλέπεται στην παρούσα Υπουργική Απόφαση (Άρθρ. 5 άξονας 1). 6.2.Η συνεχής αξιολόγηση της ποιότητας της εργασίας των αξιολογητών/τριών, βαθμολογείται με βάση την επίδοσή τους, στα παρακάτω πεδία: 1.Αξιολόγηση των αξιολογητών/τριών, ως προς την συνέπειά τους με τις ίδιες αξιολογήσεις τους. Σελ. 32,10 Τεύχος 1292-Σελ. 30 Μέτρηση του βαθμού σύμπτωσης μεταξύ δύο αξιολογήσεων της ίδιας πρότασης που διενεργήθηκαν σε διαφορετικές χρονικές στιγμές από τους/τις ίδιους/ες αξιολογητές/τριες. Η επαναξιολόγηση θα αφορά ένα περιορισμένο δειγματοληπτικά καθορισμένο και με στατιστική σημαντικότητα, αριθμό προτάσεων. Η μέτρηση του βαθμού συνέπειας, θα εκφράζεται με δείκτη αναγόμενο σε συντελεστή βαρύτητας 15% και θα εφαρμόζεται σε περιπτώσεις που οι αξιολογητές/τριες αξιολογούν πάνω από 30 προτάσεις. 2.Αξιολόγηση αξιολογητών/τριών, ως προς την απόκλιση της βαθμολογίας τους από τη βαθμολογία των ελεγκτών/τριών – αξιολογητών/τριών Επιλεγμένοι/ες αξιολογητές/τριες του Μητρώου (υψηλής αρχικής βαθμολογίας κατάταξής τους στο Μητρώο) θα λειτουργούν ως ελεγκτές/τριες και θα καλούνται να αξιολογούν ένα περιορισμένο – στατιστικά σημαντικό και αντιπροσωπευτικό των μεγεθών της δουλειάς όλων των αξιολογητών-τριών – αριθμό ήδη αξιολογημένων προτάσεων. Η μέτρηση του βαθμού σύμπτωσης μεταξύ των δύο αξιολογήσεων θα εκφράζεται με δείκτη αναγόμενο σε συντελεστή βαρύτητας 40%. Σε περίπτωση που δεν εφαρμόζεται διαδικασία της παρ. 6.2.1. του παρόντος άρθρου, τότε η βαρύτητα αυξάνει σε 55%. Οι τιμές των δεικτών για τα προαναφερόμενα στην ίδια παράγραφο πεδία 1 & 2, είναι οι εξής: 100 για τιμές του βαθ. σύμπ. από 91% & άνω   90     »     »        »     »              81% έως 90%   80     »     »        »     »              71%   » 80%   70     »     »        »     »              61%   » 70%   60     »     »        »     »              51%   » 60%   50     »     »        »     »              41%   » 50%   40     »     »        »     »              31%   » 40%   30     »     »        »     »              21%   » 30%   20     »     »        »     »              11%   » 20%   10     »     »        »     »                        » 10% - 179 15.Α.βα.9 Υπουργείο Εργασίας και Κοινωνικών Ασφαλίσεων 3.Αξιολόγηση αξιολογητών/τριών, από τους/τις χειριστές των ενεργειών που αξιολογούνται. Οι χειριστές/τριες των ενεργειών που αξιολογούνται, βαθμολογούν την στάση του/της κάθε αξιολογητή/τριας κατά τη διεξαγωγή των αξιολογήσεων, με βάση ένα δομημένο ερωτηματολόγιο από το οποίο προκύπτει μία βαθμολογία από 10 έως 100, ως συνισταμένη επί μέρους ερωτήσεων που αφορούν τη συνέπεια, το ενδιαφέρον, την οργάνωση, την ταχύτητα και τη συνεργασία που επιδεικνύει ο/η αξιολογητής/τρια για το έργο του/της. Η βαρύτητα της αξιολόγησης του πεδίου αυτού, στη συνολική βαθμολογία είναι 15%. 4.Αξιολόγηση των αξιολογητών/τριών, από τις Γνωμοδοτικές Επιτροπές κατάταξης και τελικής βαθμολόγησης του συνόλου των προτάσεων που αξιολογήθηκαν. Βασίζεται σε μηχανογραφημένο έντυπο που συμπληρώνεται από τους/τις Προέδρους των Γνωμοδοτικών Επιτροπών, και εκφράζει τη γνώμη των μελών, για κάθε έναν/μία αξιολογητή/τρια ως προς το σύνολο των προτάσεων που έχει αξιολογήσει. Οι τιμές της βαθμολόγησης κυμαίνονται από 50 έως 100 και αφορούν την εικόνα που αποκτά ο/η βαθμολογητής/τρια από το συνολικό έργο των αξιολογητών/τριών ως προς: *το βαθμό κατανόησης των ιδιαίτερων απαιτήσεων κάθε πλαισίου, βάσει του οποίου προκηρύχθηκε η εφαρμογή των προτάσεων που αξιολογήθηκαν. *τη σαφήνεια των απαντήσεων *την τεκμηρίωση και τον εμπλουτισμό των σχολιασμών *το βαθμό αποτελεσματικότητας και αξιοπιστίας της αξιολόγησης και τη διευκόλυνση του έργου των Επιτροπών βαθμολόγησης και κατάταξης του συνόλου των ενεργειών και συνεπώς της ολοκλήρωσης των διαδικασιών αξιολόγησης. Η βαθμολόγηση στο πεδίο αυτό έχει βαρύτητα 30% Άρθρ.7.-Σύστημα επαναβαθμολόγησης των ενταγμένων στο Ενιαίο Μητρώο Αξιολογητών/τριών και διαδικασίες ενημέρωσης του Μηχανογραφημένου Συστήματος Διαχείρισης του ΕΜΑ. Στο πλαίσιο του Μηχανογραφημένου Συστήματος Διαχείρισης του ΕΜΑ του Υπουργείου Εργασίας και Κοινωνικών Ασφαλίσεων, προβλέπεται η ανάπτυξη και λειτουργίας ενός Συστήματος επαναβαθμολόγησης των ενταγμένων στο ΕΜΑ αξιολογητών/τριών. Το Σύστημα επαναβαθμολόγησης θα τροφοδοτείται κατά περίπτωση, από τα αποτελέσματα  της συνεχούς αξιολόγησής τους, καθώς επίσης και από τις αλλαγές ως προς τα τυπικά προσόντα και την επαγγελματική τους εμπειρία. α.Επαναβαθμολόγηση με βάση τα αποτελέσματα της συνεχούς αξιολόγησης. Μέσω των διαδικασιών επαναβαθμολόγησης των ενταγμένων στο ΕΜΑ αξιολογητών/τριών, θα μεταβάλλεται ο αρχικός βαθμός με τον οποίο έχει γίνει η εισαγωγή τους στο ΕΜΑ, ανάλογα με την πρόοδο και την ποιότητα στην εργασία τους ως αξιολογητών/τριών, σε προγράμματα που προκηρύσσει το Υπουργείο Εργασίας & Κ.Α. Μετά τη λήξη κάθε περιόδου απασχόλησης των αξιολογητών/τριών, οι χειριστές/τριες του Μητρώου συγκεντρώνουν όλα τα σχετικά μηχανογραφημένα έντυπα ατομικής παρακολούθησης της προόδου και ποιότητας του έργου των αξιολογητών/τριών και ενημερώνουν με τα νέα στοιχεία το μηχανογραφημένο σύστημα διαχείρισης. Κατά τη διαδικασία επαναβαθμολόγησης των αξιολογητών/τριών, ο τροποποιούμενος με βάση την αξιολόγηση της προόδου, αρχικός βαθμός εισαγωγής τους στο ΕΜΑ, θα πολλαπλασιάζεται με συντελεστή  70%, δηλαδή θα αποτελεί το 70% του νέου βαθμού που θα προκύψει μετά το πέρας της σχετικής διαδικασίας. Το υπόλοιπο 30% του νέου βαθμού, θα προκύπτει από τον σταθμικό μέσο όρο των επιμέρους βαθμολογιών της αξιολόγησης της ποιότητας στην εργασία των αξιολογητών/τριών, όπως προβλέπεται στο προηγούμενο άρθρο (β) της παρούσης Υπουργικής Απόφασης. «β.Διαδικασία τροποποίησης στοιχείων αξιολογητών και επαναβαθμολόγησής τους. Η διαδικασία τροποποίησης στοιχείων αξιολογητών περιγράφει τον τρόπο συγκέντρωσης επεξεργασίας, ελέγχου και ενσωμάτωσης, αν απαιτείται, των ζητούμενων  τροποποιήσεων στοιχείων  αξιολογητών στο ΕΜΑ. Για την υλοποίηση των τροποποιήσεων αρμόδια είναι η Δ/νση Σχεδιασμού και Εφαρμογής προγραμμάτων ΕΜΤ (Δ8) του Υπουργείου Εργασίας και Κοινωνικών Ασφαλίσεων. 1.Ο αξιολογητής μπορεί να ζητά με αίτησή του τροποποίηση των στοιχείων του με τα οποία έχει καταχωρηθεί στο ΕΜΑ. Τα τροποποιήσιμα στοιχεία είναι αυτά που παρουσιάζονται στις ενότητες 1 έως 21 της παρούσας), συνοδευόμενα από τα αντίστοιχα δικαιολογητικά (Άρθρ. 5 της Υ .Α. 106543-16/04/ 98). Η σχετική αίτηση τροποποίησης μπορεί να υποβάλλεται όποτε κρίνει σκόπιμο ο αξιολογητής στη Δ/νση Σχεδιασμού και Εφαρμογής προγραμμάτων ΕΜΤ (Δ8) του Υπουργείου Εργασίας και Κοινωνικών Ασφαλίσεων. -Αιτήματα αναφορικά με την επαγγελματική εμπειρία (ενότητες 11 ως 18) ο αξιολογητής μπορεί να υποβάλει το πολύ μία φορά το εξάμηνο -Αιτήματα αναφορικά με την προτιμήσεις περιφερειών (ενότητα 21) ο αξιολογητής μπορεί να υποβάλει το πολύ μία φορά το χρόνο -Αιτήματα που έχουν ήδη απορριφθεί συνολικά ή μερικά, δεν επιτρέπεται να επανυποβληθούν χωρίς την υποστήριξη νέων δικαιολογητικών στοιχείων. Σε περίπτωση αλληλοσυγκρουόμενων ζητούμενων τροποποιήσεων λαμβάνονται υπόψη τα σχετικά στοιχεία της τελευταίας, χρονολογικά, αίτησης τροποποίησης. (Μετά τη σελ. 32,10) Σελ. 32,11 Τεύχος 1292-Σελ. 31 - 180 Υπουργείο Εργασίας και Κοινωνικών Ασφαλίσεων 15.Α.βα.9 2.Η παραπάνω Δ/νση ταξινομεί τα αιτήματα τροποποίησης σε δύο κατηγορίες: 1)αιτήματα που δεν απαιτείται γνωμοδότηση Γνωμοδοτικής Επιτροπής (γενικά στοιχεία αξιολογητών – ενότητες 1, 2, 3, 4, 5, 6 και στοιχεία της ενότητας 21 – προτιμήσεις περιφερειών, της αίτησης εγγραφής στο ΕΜΑ) 11)αιτήματα που απαιτείται γνωμοδότηση Γνωμοδοτικής Επιτροπής (στοιχεία προσόντων αξιολογητών – ενότητες 7, 8, 9, 10, 11, 12, 13, 14, 15, 16, 17, 18 και στοιχεία προτιμήσεων αξιολογητών – ενότητες 19, 20 της αίτησης εγγραφής στο ΕΜΑ) Ιδιαίτερα σημειώνεται ότι Γνωμοδοτική Επιτροπή γνωμοδοτεί σχετικά με την αναγνώριση των στοιχείων προσόντων των αξιολογητών και όχι με την άμεση αναγνώριση των αξιολογητών σε ομάδες στόχους. Η αναγνώριση σε ομάδες στόχους πραγματοποιείται αυτόματα από το μηχανογραφικό σύστημα ΕΜΑ με βάση τα στοιχεία προσόντων των αξιολογητών, όπως αυτά σημειώνονται στην παρ. 4.1.α. του άρθρ. 4 της παρούσας. Αίτημα σχετικό με προτιμήσεις για ομάδες στόχους (ενότητα 20) πρέπει να συνδυάζεται με αντίστοιχο αίτημα μεταβολής των προσόντων του αξιολογητή που επιδρούν στην αυτόματη αναγνώριση σε ομάδες στόχους. Τα αίτημα της κατηγορίας 1 (εκτός των στοιχείων της ενότητας 21 – προτίμησης περιφερειών) ελέγχονται και υλοποιούνται άμεσα, ενώ η διαδικασία τροποποίησης των στοιχείων της ενότητας 21 εκτελείται μία φορά το χρόνο. Εάν από την αιτούμενη μεταβολή στις περιφέρειες προκύπτει υπέρβαση του μέγιστου επιτρεπόμενου αριθμού περιφερειών (6 Περιφέρειες), όπως προκύπτει από την Υπουργική Απόφαση 106543/16-04098, η μεταβολή υλοποιείται σύμφωνα με τη σειρά που έχουν αναγραφεί οι περιφέρειες στην αίτηση τροποποίησης. Τα αιτήματα της κατηγορίας ii προωθούνται άμεσα από την αρμόδια Δ/νση (Δ8) στον Πρόεδρο της Διαρκούς Γνωμοδοτικής Επιτροπής ελέγχου και αξιολόγησης του άρθρ. 3 της παρούσας. Η Διαρκής Γνωμοδοτική Επιτροπή ελέγχου και αξιολόγησης συγκαλείται για την εξέταση τροποποιήσεων σύμφωνα με τους όρους που αναφέρονται σχετικά στο άρθρ. 3 της παρούσας, αναφορικά με την σύγκλιση για την εξέταση αιτήσεων ένταξης στο ΕΜΑ, χωρίς να απαιτείται ανακοίνωση στον τύπο. Η Διαρκής Γνωμοδοτική Επιτροπή υποστηρίζεται γραμματειακά όπως αναφέρεται στο άρθρ. 3 της παρούσας και εξετάζει κάθε αίτηση τροποποίησης που έχει κατατεθεί τουλάχιστον δέκα ημέρες πριν από την ημερομηνία σύγκλισής της. Η Διαρκής Γνωμοδοτική Επιτροπή γνωμοδοτεί αναφορικά με τα σχετικά αιτήματα τροποποίησης και κωδικογραφεί κατάλληλα τα έντυπα των αιτήσεων τροποποίησης. Σελ. 32,12 Τεύχος 1292-Σελ. 32 3.Εάν τα αιτήματα τροποποίησης υιοθετηθούν, ενημερώνεται το Μηχανογραφικό Σύστημα ΕΜΑ, και εκδίδονται ενημερωμένα έντυπα στοιχείων αξιολογητή (Παράρτημα V της παρούσας). 3.Ο βαθμός κατάταξης των εγγεγραμμένων στο ΕΜΑ μεταβάλλεται σύμφωνα με τα νέα στοιχεία που αποκτήθηκαν με βάση τις γνωμοδοτήσεις της Διαρκούς Γνωμοδοτικής Επιτροπής. 4.Δεν προσμετράται για την μεταβολή του βαθμού κατάταξης τυχόν εμπειρία στην αξιολόγηση ενεργειών για την οποία ο αξιολογητής υπόκειται σε συνεχή αξιολόγηση. Στην περίπτωση αυτή ο βαθμός κατάταξης μεταβάλλεται με βάση τη διαδικασία της συνεχούς αξιολόγησης, όπως προβλέπεται  στο σημείο 7.α του άρθρ. 7. 5.Ο αξιολογητής ενημερώνεται σχετικά από την αρμόδια Δ/νση (Δ8) του Υπουργείου Εργασίας και Κοινωνικών Ασφαλίσεων και, εφόσον εγκρίθηκε η τροποποίηση, του αποστέλλεται το νέο ενημερωμένο έντυπο στοιχείων αξιολογητή, με ενημερωμένη βαθμολογία. γ.Χρόνος επαναβαθμολόγησης συνεχούς αξιολόγησης. Στην περίπτωση του σημείου α του άρθρ. 7, η επαναβαθμολόγηση γίνεται μία φορά το χρόνο». Τα μέσα σε « » σημεία β και γ αντικαταστάθηκαν ως άνω από την περίπτ. ε΄ της 111531/18 Ιουν.-6 Ιουλ. 1999 (ΦΕΚ Β΄ 1387), απ. Υπ. Εργασ. και Κοιν. Ασφαλ. - 181 15.Α.βα.9 Υπουργείο Εργασίας και Κοινωνικών Ασφαλίσεων Σύνδεση του Ενιαίου Μητρώου με τις  διαδικασίες αξιολόγησης Ενεργειών  και Προγραμμάτων Ανάπτυξης  Ανθρώπινου Δυναμικού Άρθρ.8.-Η επιλογή αξιολογητών/τριών από τους/τις εγγεγραμμμένους/νες στο ΕΜΑ, γίνεται με βάση τον αιτούμενο κάθε φορά αριθμό αξιολογητών/τριών ανάλογα με τις ανάγκες της αξιολόγησης. Η επιλογή συναρτάται από τα ιδιαίτερα χαρακτηριστικά των αξιολογητών/τριών όπως περιγράφονται στο σύστημα, που διέπει τη διαδικασία της ex ante αξιολόγησης και αφορά την επιλογή προτάσεων που υποβάλλονται βάσει προκήρυξης, για τη χρηματοδότησή τους από εθνικούς και κοινοτικούς πόρους. Η διαδικασία της συνεχούς αξιολόγησης όπως περιγράφεται στο Άρθρ. 6 της παρούσας Υπουργικής Απόφασης, θα πρέπει να αναφέρεται ρητά, στις διατάξεις, βάσει των οποίων διενεργείται  η αξιολόγηση των ενεργειών στο πλαίσιο των Επιχειρησιακών Προγραμμάτων και Κοινοτικών Πρωτοβουλιών, που προκηρύσσει το Υπουργείο Εργασίας & Κοιν. Ασφαλίσεων. Τελικές Διατάξεις Άρθρ.9.-Αναπόσπαστο μέρος της παρούσας Απόφασης αποτελούν τα εξής παραρτήματα: Παράρτημα 1: ΜΗΧΑΝΟΓΡΑΦΗΜΕΝΟ ΕΝΤΥΠΟ ΑΙΤΗΣΗΣ ΕΓΓΡΑΦΗΣ ΣΤΟ Ε.Μ.Α. ΤΟΥ ΥΠΟΥΡΓΕΙΟΥ ΕΡΓ ΑΣΙΑΣ & ΚΟΙΝ. ΑΣΦΑΛΙΣΕΩΝ. Παράρτημα ΙΙ: ΔΕΛΤΙΟΥ ΕΛΕΓΧΟΥ ΠΛΗΡΟΤΗΤΑΣ Παράρτημα ΙΙΙ: ΟΔΗΓΙΕΣ ΣΥΜΠΛΗΡΩΣΗΣ ΤΗΣ ΑΙΤΗΣΗΣ ΕΓΓΡΑΦΗΣ ΣΤΟ Ε.Μ.Α ΤΟΥ ΥΠΟΥΡΓΕΙΟΥ ΕΡΓ ΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ. Παράρτημα IV: ΥΠΟΛΟΓΙΣΜΟΣ ΒΑΘΜΟΛΟΓΙΑΣ ΑΞΙΟΛΟΓΗΤΗ/ΤΡΙΑΣ. ΕΝΤΥΠΟ ΑΙΤΗΣΗΣ ΕΓΓΡΑΦΗΣ ΣΤΟ ΕΝΙΑΙΟ ΜΗΤΡΩΟ ΑΞΙΟΛΟΓΗΤΩΝ ΤΟΥ ΥΠΟΥΡΓΕΙΟΥ ΕΡΓ ΑΣΙΑΣ & Κ.Α. ΤΡΟΠΟΠΟΙΗΣΗΣ ΣΤΟΙΧΕΙΩΝ ΣΤΟ ΕΝΙΑΙΟ ΜΗΤΡΩΟ ΑΞΙΟΛΟΓΗΤΩΝ ΤΟΥ ΥΠΟΥΡΓΕΙΟΥ ΕΡΓ ΑΣΙΑΣ & Κ.Α. ΠΑΡΑΡΤΗΜΑ V ΕΝΙΑΙΟ ΜΗΤΡΩΟ ΑΞΙΟΛΟΓΗΤΩΝ ΣΤΟΙΧΕΙΑ ΑΞΙΟΛΟΓΗΤΗ Τα Παρ. Ι και ΙΙΙ αντικαταστάθηκαν και προστέθηκε παράρτημα V από την περίπτ. ε της 111531/18 Ιουν.-6  Ιουλ. 1999 (ΦΕΚ Β΄ 1387), απ. Υπ. Εργασ. και Κοιν. Ασφαλ. Για τη σύσταση Δευτεροβαθμίων Επιτροπών προστατευομένων ατόμων ειδικών κατηγοριών βλέπε άρθρ. 10 Νόμ. 2643/24 – 28 Σεπτ. 1998 (ΦΕΚ Α΄ 220), κατωτ. σελ. 196,01.